อาการ อาเจียน เวียนหัว เบื่ออาหาร เกิดจากสาเหตุใด
สวัสดีค่ะ อาการอาเจียน เวียนหัว เบื่ออาหาร อาจเกิดจาก1. อาหารเป็นพิษ ซึ่งอาจมีอาการปวดท้อง ท้องเสียร่วมด้วย2. การมีกระเพาะอาหารอักเสบ มีแผลในกระเพาะอาหาร กรดไหลย้อน แต่จะมีอาการอื่นๆ ร่วมอีก เช่น ปวดจุกแน่นลิ้นปี่ หรือแสบร้อนกลางอก เรอเปรี้ยว ระคายเคืองคอ เป็นต้น3. หากอาการเวียนหัวเป็นแบบบ้านหมุน อาจเกิดจาก โรคตะกอนหินปูนในหูชั้นในหลุด โรคน้ำในหูไม่เท่ากัน มีหูชั้นในอักเสบ4. การทานยาบางชนิด เช่น ยาคุมกำเนิด ยาปฏิชีวนะ เป็นต้น5. การดื่มเครื่องดื่มที่มีแอลกอฮอล์ หรือชา กาแฟมากไป6. มีความเครียด วิตกกังวล นอนไม่หลับหากเป็นผู้หญิง ก็อาจเกิดจากการตั้งครรภ์ได้ในเบื้องต้น เช่น ควรดื่มน้ำเปล่ามาก ๆ เพื่อป้องกันการเกิดภาวะขาดน้ำ นอกหลับพักผ่อนให้เพียงพอ ทานเฉพาะอาหารอ่อนย่อยง่าย รสจืด ไม่ทานอาหารที่มีไขมันสูง หลีกเลี่ยงอาหารที่มีความเป็นกรด เช่น น้ำส้ม น้ำมะนาว เป็นต้น รวมถึงงดเครื่องดื่มที่มีแอลกอฮอล์ ชา กาแฟ และอาจทานยาแก้อาเจียน เช่น metoclopramide (เมโทโคลพราไมด์) หรือยาแก้เวียนหัว เช่น dimenhydrinate เป็นต้นหากอาการอาเจียนเป็นมาก จนเกิดภาวะขาดน้ำ เช่น มีปากแห้ง ผิวแห้ง ดวงตาลึกโบ๋ หัวใจเต้นเร็ว หน้ามืด เป็นต้น หรือมีอาการเวียนหัวมาก ก็ควรรีบไปพบแพทย์เพื่อรักษาโดยเร็วค่ะ